फरीदाबाद। ट्रेनों में सफर के दौरान और स्टेशनों पर अगर वेंडर यात्रियों से खाने-पीने के सामान पर अधिक पैसा वसूल रहे हैं तो यात्री अब इसकी शिकायत रेल मंत्रालय से कर सकते हैं। उनकी शिकायत पर तुरंत कार्रवाई मंत्रालय की ओर से की जाएगी। रेल मंत्रालय ने यात्रियों के सुझावों पर ही खाने-पीने के सामान की रेट लिस्ट जारी कर दी है। इस संबंध में सभी स्टेशनों को सूचना भेज दी गई है, जिससे स्टेशनों के वेंडरों के स्टॉलों पर नई रेट लिस्ट जल्द लगाई जा सके।
स्टेशनों और ट्रेनों में खाने-पीने के दामों को लेकर यात्री अक्सर शिकायत करते रहे हैं। किसी स्टेशन पर चाय 10 रुपए में तो किसी पर 15 रुपए में मिलती हैं। तो कहीं केवल 7 रुपए में ही मिल जाती है। हर जगह खाने-पीने की चीजों की गुणवत्ता में भी फर्क होता है। वहीं ट्रेनों में मिलने वाली थाली के भी दाम हर जगह अलग होते हैं। यात्रियों की सुविधा के लिए रेल मंत्रालय ने सभी जगह एक जैसे दाम निर्धारित कर दिए हैं। नॉर्दर्न रेलवे के सीपीआरओ नीरज शर्मा के अनुसार इस बारे में सभी स्टेशनों को सूचना भेज दी गई है, जिससे यात्रियों को नई रेट लिस्ट की जानकारी स्टॉल पर मिल सके। वहीं गुणवत्ता का ख्याल रखने के भी निर्देश दिए गए हैं। अगर शिकायत प्राप्त हुई तो फिर जांच की जाएगी। अगर जांच में भी वह दोषी पाया गया तो संबंधित वेंडर पर सख्त कार्रवाई की जा सकती है। ट्रेनों में भी यात्रियों को सूचना देने के लिए यह रेट लिस्ट डिब्बों में लगाने का फैसला लिया गया है। यह काम जल्द शुरू कर दिया जाएगा।
आगे की स्लाइड्स में देखें, रेलवे की ओर जारी की गई लिस्ट
hin_Deva hin_Deva hin_Deva